Document ID: 32005D0611

KOMMISSIONENS BESLUTNING
af 8. august 2005
om ændring af beslutning 96/550/EF om godkendelse af metoder til klassificering af svinekroppe i Finland
(meddelt under nummer K(2005) 2995)
(Kun den finske og den svenske udgave er autentisk)
(2005/611/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
Ved Kommissionens beslutning 96/550/EF (2) blev brugen af to metoder til klassificering af svinekroppe i Finland godkendt.
(2)
Den finske regering har anmodet Kommissionen om at godkende brugen af nye formler til at beregne svinekroppes indhold af magert kød i forbindelse med eksisterende klassificeringsmetoder, og den har fremsendt de oplysninger, der er fastsat i artikel 3 i Kommissionens forordning (EØF) nr. 2967/85 af 24. oktober 1985 om gennemførelsesbestemmelser for Fællesskabets handelsklasseskema for svinekroppe (3).
(3)
En evaluering af denne anmodning har vist, at betingelserne for, at de nye formler kan godkendes, er opfyldt.
(4)
Beslutning 96/550/EF bør derfor ændres tilsvarende.
(5)
Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I bilaget til beslutning 96/550/EF foretages følgende ændringer:
1)
Del 1, nr. 3, affattes således:
»3.
Svinekroppens indhold af magert kød beregnes efter følgende formel:
= 56,713 - 0,271 • X1 - 0,620 • X2 + 0,258 • X3
hvor:
=
beregnet indhold af magert kød i svinekroppen i procent
X1
=
spæklagets tykkelse (inklusive svær) i mm, målt 8 cm ved siden af svinekroppens midterlinje bag det bagerste ribben
X2
=
spæklagets tykkelse (inklusive svær) i mm, målt 6 cm ved siden af svinekroppens midterlinje mellem tredje- og fjerdebagerste ribben
X3
=
musklens tykkelse i mm, målt på samme tid og samme sted som X2.
Formlen gælder for kroppe på mellem 51 og 120 kg.«
2)
Del 2, nr. 3, affattes således:
»3.
Svinekroppens indhold af magert kød beregnes efter følgende formel:
= 69,931 - 0,843 • X1
hvor:
=
beregnet indhold af magert kød i svinekroppen i procent
X1
=
spæklagets tykkelse (inklusive svær) i mm, målt 6 cm ved siden af svinekroppens midterlinje mellem tredje- og fjerdebagerste ribben.
Formlen gælder for kroppe på mellem 51 og 120 kg.«
Artikel 2
Denne beslutning er rettet til Republikken Finland.
Udfærdiget i Bruxelles, den 8. august 2005.

Labels: 7
18
17
6